48 Euroopa Liidu Teataja 02/4. kd 31989R0424 21.2.1989 EUROOPA ÜHENDUSTE TEATAJA L 49/18 KOMISJONI MÄÄRUS (EMÜ) nr 424/89, 20. veebruar 1989, teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollita- riifistiku kohta, (1) viimati muudetud määrusega (EMÜ) nr 20/89, (2) eriti selle artiklit 9, ning arvestades, et: nõukogu määrusele (EMÜ) nr 2658/87 lisatud kaupade koond- nomenklatuuri ühtse kohaldamise tagamiseks CN-koodidega 6112 ja 6211 hõlmatud rõivaste hulka kuuluvate silmkoeliste spordidresside tariifsel klassifitseerimisel on vaja täpsustada nende teatavaid omadusi teiste nimetatud nomenklatuuriga hõlmatud rõivastega võrreldes; CN-koodide 6103, 6104, 6203 ja 6204 alla kuuluvad muu hul- gas ka gruppide 61 ja 62 märkuse 3 punktis b määratletud kom- plektid; spordidresse kantakse üksnes või peamiselt sportimisel; komplek- tide klassifitseerimisel ei ole selline kriteerium oluline; mõiste “komplekt” ei hõlma spordidresse, seetõttu on vaja kau- pade koondnomenklatuuris nende kahe rõivaliigi vahel õigesti vahet teha; spordidressid koosnevad kahest osast: keha ülaosa katmiseks ette- nähtud rõivast ja pükstest; komplektid võivad koosneda samadest osadest; nii spordidresside kui komplekti puhul võib keha ülaosa katmi- seks ettenähtud rõivas sageli olla eest täielikult või osaliselt ava- tav; (1) EÜTL 256, 7.9.1987, lk 1. (2) EÜTL 4, 6.1.1989, lk 19. ühelt poolt on ülalnimetatud spordidresside ja komplektide ühiste omaduste tõttu nende kahe rõivaliigi vahel raske õigesti vahet teha, teiselt poolt on spordidressid komplektidega võrreldes ette nähtud väga konkreetseks otstarbeks; kui spordidresside keha ülaosa katmiseks ettenähtud osa on eest avatav, suletakse see tavaliselt tõmblukuga; nimetatud rõivast võib siiski sulgeda ka muul viisil; sulgemisviis ei tohi olla selline, et spordidressid kaotaksid oma põhiiseloomu; seetõttu võib keha ülaosa katmiseks ettenähtud eest täielikult avatavate rõivaste puhul sulgemiseks kasutada ainult tõmblukku, rõhknööpe või takjakinnitust; eest osaliselt avatavaid rõivaid võib teatavatel asja- oludel sulgeda ka mis tahes nööpidega; käesoleva määrusega ettenähtud meetmed on kooskõlas tariifi- ja statistikanomenklatuuri komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Spordidresside klassifitseerimiseks CN-koodide 6112 või 6211 alla peab keha ülaosa katmiseks ettenähtud eest täielikult avatav rõivas olema suletav tõmbluku, rõhknööpide või takjakinnitusega. Eest osaliselt avatavaid rõivaid võib siiski sulgeda mis tahes nööpidega, tingimusel et ava ei ole pikem kui üks kolmandik rõiva pikkusest, mis on mõõdetud alates kaelusest. Artikkel 2 Käesolev määrus jõustub 15. märtsil 1989.